**УЧЕБНА ПРАКТИКА**

**след завършване на VІІІ семестър (ІV курс)**

**ЦЕЛ НА ПРАКТИКАТА:** Целта на практиката е да затвърди и разшири практическите навици и похвати, придобити в клиничните катедри до края на VIII семестър.

**МЯСТО НА ПРОВЕЖДАНЕ НА ПРАКТИКАТА:** ветеринарни клиники и/или ветеринарни участъци. Първия ден от практиката стажантите се представят в OДБХ и посочват обектите, където ще проведат практиката. В края на периода те представят първичните документи (бележки, амбулаторен дневник), въз основа на които им се издават нужните документи.

**ВРЕМЕТРАЕНЕ** - 08.07.2019 г. – 02.08.2019 г. - 4 седмици

**НЕОБХОДИМА ДОКУМЕНТАЦИЯ:**

1. **Дневник на стажа.**

В него ежедневно се описват извършените ветеринарномедицински манипулации по диагностика и лекуване на заболявания, посещения във ферми или други обекти, по начин близък до този за водене на амбулаторен дневник.

1. **Служебна бележка.**

Официална служебна бележка от лицензирания ветеринарен лекар към съответния регистриран в ОДБХ обект, отразяваща периода на реално проведената практика.

**3. Характеристика.**

Кратко описание на впечатленията от практиканта, професионални и личностни качества, показани силни страни, слабости и препоръки за бъдещата работа.

###### ЗАЩИТА И ЗАВЕРКА НА СТАЖА

Заверката на стажа се извършва след личното явяване, разговор и защита от стажантите пред комисия, предварително назначената със заповед на Декана. Комисията разглежда представените документи и преценява какви въпроси могат да бъдат зададени. Съставът на тази комисия включва двама преподаватели (асистенти) от клиничните катедри.

Оценката на стажа може да бъде: **зачита се; не се зачита**.

Ако стажа не се зачита студентът не може да бъде записан в по-горен курс.

**ПРЕДДИПЛОМЕН СТАЖ**

**след завършване на X семестър (V курс)**

**ЦЕЛ НА ПРЕДДИПЛОМНИЯ СТАЖ:** Професионалната специализация има за цел да затвърди и разшири практическите навици, похвати и умения на студентите, получени при овладяване на клиничните и приложни дисциплини през време на целия им курс на обучение и учебно-производствената им практика след VIII семестър. Да осигури адаптиране на бъдещите ветеринарни лекари към условията на очакващата ги професионална практика. Да изгради и затвърди умения на стажант-ветеринарните лекари за професионални и социални контакти с колегите от практиката, собственици на животни, фермерите и работещите в преработвателни предприятия за продукти от животински произход.

**ПРОДЪЛЖИТЕЛНОСТ И МЯСТО НА ПРОВЕЖДАНЕ НА ПРЕДДИПЛОМНИЯ СТАЖ:** Съгласно единните държавни изисквания продължителността на преддипломния стаж е 12 седмици.

**Стажът протича в три части.**

**Първата** част от **4 седмици** протича в ОДБХ. Желателно е първите 10 работни дни стажантите да посетят обектите, посочени в разделите ВСЕ. Следващите 10 работни дни практическото обучение продължава в регионални или в районни центрове, при общинските (официалните) лекари.

**Втората** част от **4 седмици**. стажа трябва да бъде проведен в частни ветеринарни клиники.

**Третата** част от **4 седмици** стажа се провежда в лицензиран ветеринарен участък или животновъдна ферма.

През втората и третата част на стажа на чуждестранните студенти се разрешава да прекарат в родните си страни, като задължително изпълняват програмата на стажа, а след завръщането си удостоверяват с документ присъствието си във ветеринарна клиника. Факултетът не поема никакви финансови ангажименти към такива чуждестранни студенти.

**УКАЗАНИЯ ЗА ПРОВЕЖДАНЕ И ЗАЩИТА НА ПРЕДДИПЛОМНИЯ СТАЖ**

НЕОБХОДИМА ДОКУМЕНТАЦИЯ:

1. **Писмен отчет за проведения преддипломен стаж.**

Отчетът трябва да съдържа описание на обектите и технологиите в посетените предприятия с лекар от ДВСК, както и анализ на състоянието и проблемите на ветеринарномедицинското обслужване в съответните райони, съгласно програмата за провеждане на преддипломния стаж. Отчетът трябва да отрази творчеството и индивидуалността, аналитичността и критичността на стажанта и неговата готовност да поеме самостоятелно пътя на професията.

Отчетът не трябва да бъде повече от 15-25 стандартни страници. Прилагането на схеми, графики, и др., наличието на елементи на критичен анализ към проведеното лечение или при друга конкретна ситуация са желателни и водят до завишаване на общата оценка на стажа.

1. **Дневник на стажа.**

В него ежедневно се описват извършените манипулации, диагностициране и лекуване на заболяванията, посещения във ферми или други обекти, по начин близък до този за водене на амбулаторен дневник.

1. **Служебна бележка.**

Официална служебна бележка от лицензирания ветеринарен лекар към съответния регистриран в ОДБХ обект, отразяваща периода на реално проведената практика.

**4. Характеристика.**

Кратко описание на впечатленията от практиканта, професионални и личностни качества, показани силни страни, слабости и препоръки за бъдещата работа.

###### ЗАЩИТА НА ПРЕДДИПЛОМЕН СТАЖ

ВСИЧКИ ДОКЛАДИ ОТ ЕДНА ОДБХ СЕ ПРЕДСТАВЯТ ЗА ПРОВЕРКА НА ЕДНА КОМИСИЯ С ОГЛЕД КОНТРОЛ И ПО-ДОБРА ПРЕЦЕНКА ИНДИВИДУАЛНАТА РАБОТА НА СТАЖАНТА.

Заверката и оценката на преддипломния стаж се извършва след личното явяване, разговор и защита на стажа от стажант ветеринарните лекари, пред комисия, предварително назначената със заповед на Декана. Съставът на тази комисия включва председател - хабилитирано лице и 5 хабилитирани или нехабилитирани преподаватели.

Оценката на стажа може да бъде: **зачита се; условно се зачита; не се зачита**.

Отчетите и дневниците се предоставят и ползват за справки от комисиите за държавни изпити и могат да влияят върху крайната оценка на изпита.

**ПРЕДДИПЛОМНИЯ СТАЖ *НЕ СЕ ЗАЧИТА* ПРИ:**

1. Липсата на служебна бележка с подпис и печат от Директора на ОДБХ, удостоверяваща действителното провеждане на стажа.

2. При наличие на груби стилови, правописни и професионални грешки, недопустими за бъдещ специалист с висше образование.

3. При данни за дублиране на отчети, ксерокопия, втори екземпляри и т.н.

**ПРЕДДИПЛОМНИЯ СТАЖ СЕ ЗАЧИТА УСЛОВНО ПРИ:**

1. При недобро оформление на отчетната документация и недостатъчен брой и непълно отразяване на обработени пациенти.

2. При слабости в онагледяването и липса на лично отношение на стажанта.

3. При поправими пропуски и недостатъци в отчета и дневника от проведения стаж.

**ПОВТОРЕНИЕ НА СТАЖА:**

При получена съответна оценка и по преценка на комисията, стажът се повтаря както следва:  
- за период от 1 седмица в клиниките на ВМФ при оценка "условно се зачита";  
- за период от 4 седмици при оценка "не се зачита".

След приключване на посоченото време за повторение на стажа, преддипломния стаж се защитава отново.

###### СРОКОВЕ ЗА ПРОВЕЖДАНЕ НА СТАЖА И ЯВЯВАНЕ НА ДЪРЖАВЕН ИЗПИТ

ЗА УЧЕБНАТА **2018 / 2019** год.

І част – от 08.07.2019 до 02.08.2019 год. – 4 седм.

ІІ част – от 05.08.2019 до 30.08.2019 год. – 4 седм.

IІІ част - от 02.09.2019 до 27.09.2019 год. – 4 седм.

Приемане на документи от преддипломния стаж и заявления за държавен изпит: **30.09.2019 до 04.10.2019 год.**

Защита на докладите: **14.10.2019 до 18.10.2019 год**.

Държавни изпити: **04.11.2019 до 29.11.2019 год**.

Поправителна сесия на държавните изпити: **м. ІII. 2020 год.**